CELEX: 32011R0881
Language: hu
Date: 2011-09-02 00:00:00
Title: A Bizottság 881/2011/EU végrehajtási rendelete ( 2011. szeptember 2. ) az 1137/2007/EK rendeletnek az adalékként használt Bacillus subtilis DSM 17299 készítmény összetétele (az engedély jogosultja: Chr. Hansen A/S) és hangyasavat tartalmazó takarmányban való felhasználása tekintetében történő módosításáról  EGT-vonatkozású szöveg

3.9.2011   
            
            
               HU
            
            
               Az Európai Unió Hivatalos Lapja
            
            
               L 228/9
            
         A BIZOTTSÁG 881/2011/EU VÉGREHAJTÁSI RENDELETE
   (2011. szeptember 2.)
   az 1137/2007/EK rendeletnek az adalékként használt Bacillus subtilis DSM 17299 készítmény összetétele (az engedély jogosultja: Chr. Hansen A/S) és hangyasavat tartalmazó takarmányban való felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               Az 1137/2007/EK bizottsági rendelet (2) az „állattenyésztésben alkalmazott adalékok” adalékkategóriájába tartozó Bacillus subtilis DSM 17299 készítmény brojlercsirkék takarmányadalékaként való alkalmazását tíz évre engedélyezte.
            
         
               (2)
            
            
               Az 1831/2003/EK rendelet 13. cikke (3) bekezdésének megfelelően az engedély jogosultja javasolta a Bacillus subtilis DSM 17299-re vonatkozó engedély feltételeinek módosítását, nevezetesen az adalék összetételének a minimális koncentráció növelésével történő megváltoztatását, valamint a felhasználásnak a brojlercsirkék hangyasavtartalmú takarmányára való kiterjesztését. A kérelemhez csatolták a kérelmet alátámasztó adatokat. A Bizottság továbbította a kérelmet az Európai Élelmiszerbiztonsági Hatóságnak (a továbbiakban: Hatóság).
            
         
               (3)
            
            
               A Hatóság 2011. március 15-i véleményében megállapította, hogy a minimális koncentráció 1,6 × 109 CFU/g-ról 1,6 × 1010 CFU/g-ra történő növelése valószínűleg nem jár új veszélyekkel, és a módosított összetétel kompatibilis a hangyasavval. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmányadalékra alkalmazott analitikai módszerről szóló jelentést.
            
         
               (4)
            
            
               Az 1831/2003/EK rendelet 5. cikkében előírt feltételek teljesülnek.
            
         
               (5)
            
            
               Az 1137/2007/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1137/2007/EK rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. szeptember 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 265., 2007.10.2., 5. o.
   
      MELLÉKLET
      Az 1137/2007/EK rendelet melléklete helyébe a következő szöveg lép:
      
         
            „MELLÉKLET
            
                        Az adalék azonosító száma
                     
                     
                        Az engedély jogosultjának neve
                     
                     
                        Adalék
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Felső korhatár
                     
                     
                        Minimális tartalom
                     
                     
                        Maximális tartalom
                     
                     
                        További rendelkezések
                     
                     
                        Az engedély lejárta
                     
                  
                        CFU/kg 12 %-os nedvességtartalmú teljes értékű takarmányban
                     
                  
                        
                           Kategória: állattenyésztésben alkalmazott adalékok. Funkcionális csoport: bélflóra-stabilizálók
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis
                        
                        DSM 17299
                     
                     
                        
                                     
                                 
                                 
                                    
                                       Az adalék összetétele:
                                    
                                    Legalább 1,6 × 1010 CFU/g adalékot tartalmazó Bacillus subtilis DSM 17299 készítmény
                                 
                              
                                     
                                 
                                 
                                    
                                       A hatóanyag jellemzése:
                                    
                                    
                                       Bacillus subtilis DSM 17299 spórakoncentrátum
                                 
                              
                                     
                                 
                                 
                                    
                                       Analitikai módszer
                                        (1):
                                    Előmelegített takarmányminták kezelésével kombinált, tripton-szója agart alkalmazó lemezes számlálásos módszer.
                                 
                              
                     
                        Brojlercsirke
                     
                     
                        —
                     
                     
                        8 × 108
                        
                     
                     
                        1,6 × 109
                        
                     
                     
                        
                                    1.
                                 
                                 
                                    Az adalék és az előkeverék használati utasításában feltüntetendő a tárolási hőmérséklet, az eltarthatósági időtartam. és a pelletálási stabilitás.
                                 
                              
                                    2.
                                 
                                 
                                    Használata a következő kokcidiosztatikumok valamelyikét tartalmazó takarmányban engedélyezett: diklazuril, halofuginon, robenidin, dekokinát, narazin/nikarbazin, lazalocid-nátrium, maduramicin-ammónium, monenzin-nátrium, narazin, szalinomicin-nátrium és szemduramicin-nátrium.
                                 
                              
                                    3.
                                 
                                 
                                    A szóban forgó adalék bizonyítottan kompatibilis a hangyasavval.
                                 
                              
                     
                        2017. október 22.
                     
                  
      
      
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx”